हमेशा की तरह इस वर्ष भी नुमाइश में तरह-तरह के झूले और देश के विभिन्न शहरों में निर्मित उपयोगी सामानों की दुकानें प्रदर्शनी ग्राउंड पर आ चुकी हैं। नुमाइश की व्यवस्था से जुड़े वसीउल्ला खां, इमरान खां, मन्जूर इकबाल, ज्ञानेन्द्र यादव, शफीक आदि ने बताया: प्रदर्शनी मेें हवाई झूला, नाव झूला, ब्रेक डांस झूला, ड्रैगन झूला, सॉफ्टी कार्नर, खिलौना शॉप आदि बच्चों का मुख्य आकर्षण होंगी। इसी तरह महिलाओं के लिए जयपुरी चूड़ी स्टोर, आर्टीफिशियल ज्वैलरी, हैंडीक्रॉफ्ट के सामान आदि दुकानें उपलब्ध होंगी। प्रदर्शनी का उद्घाटन सात मई को निवर्तमान चेयरमैन तनवीर खां करेंगे।